CELEX: 62020CN0353
Language: et
Date: 2020-07-31 00:00:00
Title: Kohtuasi C-353/20: Eelotsusetaotlus, mille on esitanud tribunal de l’Entreprise du Hainaut, division de Charleroi (Belgia) 31. juulil 2020 – Skeyes versus Ryanair DAC, varem Ryanair Ltd

12.10.2020   
            
            
               ET
            
            
               Euroopa Liidu Teataja
            
            
               C 339/8
            
         
      Eelotsusetaotlus, mille on esitanud tribunal de l’Entreprise du Hainaut, division de Charleroi (Belgia) 31. juulil 2020 – Skeyes versus Ryanair DAC, varem Ryanair Ltd
      (Kohtuasi C-353/20)
      (2020/C 339/10)
      Kohtumenetluse keel: prantsuse
      
         Eelotsusetaotluse esitanud kohus
      
      Tribunal de l’Entreprise du Hainaut, division de Charleroi
      
         Põhikohtuasja pooled
      
      
         Hageja: Skeyes
      
         Kostja: Ryanair DAC, varem Ryanair Ltd
      
         Eelotsuse küsimused
      
      
                  1.
               
               
                  Kas määrust nr 550/2004 (1) ja eelkõige selle artiklit 8 tuleb tõlgendada nii, et see lubab liikmesriikidel jätta selle liikmesriigi kohtute kontrolli alt välja lennuliiklusteenuste osutaja teenuste osutamise kohustuse võimalikud rikkumised või tuleb seda määrust tõlgendada nii, et see kohustab liikmesriike osutatavate teenuste laadi arvesse võttes nägema ette tõhusa õiguskaitsevahendi võimalike rikkumiste vaidlustamiseks?
               
            
                  2.
               
               
                  Kas määrust nr 550/2004, milles on täpsustatud, et „lennuliiklusteenuste osutamine on seotud selliste riigiasutusele antud volituste kasutamisega, mis ei ole majanduslikku laadi selles tähenduses, et need õigustaksid asutamislepingu konkurentsieeskirjade kasutamist“, tuleb tõlgendada nii, et sellega ei ole välja jäetud mitte ainult konkurentsieeskirjad kitsamas tähenduses, vaid ka kõik kaupade ja teenuste turul tegutsevate riigi osalusega äriühingutele kohaldatavad muud õigusnormid, mis mõjutavad konkurentsi kaudselt, näiteks sätted, mille kohaselt on keelatud ettevõtlus- ja teenuste osutamise vabaduse tõkked?
               
            
         (1)  Euroopa Parlamendi ja nõukogu 10. märtsi 2004. aasta määrus (EÜ) nr 550/2004 aeronavigatsiooniteenuste osutamise kohta ühtses Euroopa taevas („teenuse osutamise määrus“) (ELT 2004, L 96, lk 10; ELT eriväljaanne 07/08/lk 32).